કાંકરેજ તાલુકામાંથી બીન કાયેદસર રીતે રેતી ભરીને જતા ત્રણ ડમ્પરો જપ્ત કરી કાંકરેજ મામલતદારે કાયદેસરની કાર્યવાહી કરતા ભૂમાફિયાઓમાં ફફડાટ વ્યાપી જવા પામ્યો હતો. બનાસકાંઠાના કાંકેરજ વિસ્તરામાં આવેલ બનાસ નદીના પટમાંથી ગેર કાયદેસર ખનન થતુ હોવાનું અને રોયલ્ટી પરમીટર વગર ડમ્પરોમાં સાદી રેતી ભરાવી રાજસ્થાનમાં જતી હોવાની માહીતી કાંકરેજ મામલતદારને મળતા શિહોરી-પાટણ રોડ ઉપર રેતી ભરીને નિકળતી ટ્રકો ઉભી રખાવી ચેકીંગ હાથ ધરાતા સાદી રેતી વહન કરવાના કાગળો માંગતા પરમીટ વગર બનાસ નદીની સાદી રેતી ભરેલ હોવાનું જાણવા મળ્યું હતું. જેથી ડમ્પર નં. જી.જે.૮ વાય. ૧૮૪૫, જી.જે. ૮ વાય. ૬૬૨૪ તથા આર.જે.૪૬ જી.એ. ૨૨૯૯ આ ત્રણેય ડમ્પરોમાં અંદોજ ૧૮ મેટ્રીક ટન સાદી રેતી ભરેલ હવોના જાણવા મળ્યું હતું. જેથી ડમ્પરોને જપ્ત કરીને આગળની કાર્યવાહી હાથ ધરવામાં આવી હતી.